สวัสดีค่ะ พอดีไม่สบาย ไข้ขึ้นสูงมาก แล้วตอนเช้าก็มีน้ำมูกกับเสมหะออกมาปนเลือด เเละเวลาทานข้าวก็จะรู้สึกเจ็บๆที่หน้าอก เป็นแบบนี้มา2วันแล้วค่ะ แบบนี้จะเป็นอะไรไหมคะ
สวัสดีคะ อาการติดเชื้อทางเดินหายใจค่ะส่วนใหญ่มักจะเกิดจากการติดเชื้อไวรัสค่ะ การที่มีไข้สูง อาจจะทำให้มีเส้นเลือดฝอยในโพรงจมูกแตกได้ค่ะแนะนำให้ดื่มน้ำให้มาก รับประทานยาลดไข้ เป็นพาราเซตตามอล 1 เม็ด ทุก 4-6 ชั่วโมง เมื่อมีไข้ค่ะ และตอนนี้พยายามอย่าสั่งน้ำมูกแรงเกินไปค่ะปรกติถ้าเป็นการติดเชื้อไวรัส จะหายได้เอง ประมาณ 3-7 วัน แต่ถ้ามากกว่านั้นคงต้องไปพบแพทย์เพื่อตรวจหาสาเหตุค่ะ